‫- סדרה תיעודית של NETFLIX -‬
‫להזכירכם, יש לחגור היטב את חגורות הבטיחות…‬
‫מדהים לחשוב על זה.‬ ‫מ-1971 עד 2021, חלפו 50 שנה‬
‫ואנשים עדיין רודפים אחרי קופר.‬
‫"הקופריסטים",‬ ‫אם נכנסים לאתרים האלה ומסתכלים,‬
‫הם עדיין עוסקים שוב ושוב‬ ‫בתיאוריות ובחשודים שונים,‬
‫גם בימינו.‬
‫בואו נודה, זה סיפור אגדה בן 50 שנה.‬
‫ואף אחד לא יודע מה קרה. זה מידבק.‬
‫ולאנשים יש דחף בלתי נלאה,‬
‫בלי שיהיה להם שום מידע.‬
‫מדובר בפרשה שכולם עקבו אחריה במשך השנים.‬
‫ועכשיו האף-בי-איי נכנע ומוותר.‬
‫יש הרבה תעלומות, אין ספק,‬
‫וזו תהיה אחת מהן.‬
‫אנשים עדיין מייצרים תוכן מקורי‬ ‫על קופר 50 שנה אחרי המקרה.‬
‫ברגע שנשאבים לזה, אי אפשר לצאת.‬
‫אין לזה סוף, אין סיפוק של פתרון.‬ ‫לא לומדים להכיר את הסיפור.‬
‫המידע היחיד על קופר מתייחס לשהותו במטוס.‬
‫שום דבר לפני כן ושום דבר לאחר מכן,‬
‫אז אני חושב שזה מה שמשאיר‬ ‫רבים במערבולת הזו.‬
‫מי יודע מתי או איפה תצוץ‬ ‫עוד פיסת מידע להשלמת הפאזל?‬
‫- די-בי-סי -‬
‫- פרק 4: קופרלנד -‬
‫- ונקובר, וושינגטון, נובמבר 2021 -‬
‫- קופר-קון, בשבת וראשון -‬
‫שלום, ברוכים הבאים לקופר-קון.‬
‫התחלתי לארגן את כנסי "קופר-קון"‬ ‫על בסיס שנתי מ-2018.‬
‫די-בי קופר כבר שייך‬ ‫למיתולוגיה של צפון-מערב ארה"ב,‬
‫לצד ביגפוט ועב"מים.‬
‫אז מגניב להפוך את זה לפסטיבל.‬
‫רוצה להירשם? נסדר לך הכול.‬
‫הקופר-קון הוא בעצם התכנסות שבטית.‬
‫- ויקטור-23 -‬
‫אני הבעלים והמפעיל‬ ‫של "חוויית הבריחה של נורת'ווסט",‬
‫הכוללת חדר בריחה נוסח די-בי קופר.‬
‫אני עצמי הצטרפתי לקטע דרך דף הוויקיפדיה.‬
‫אני היסטוריון שחוקר את מקרה די-בי קופר‬
‫מאז שהייתי בן שבע או שמונה.‬
‫אימי הייתה באותו שדה התעופה וחיכתה‬ ‫לעלות על מטוס כדי לפגוש את אבי לעתיד,‬
‫כשהחטיפה התחילה, אז המטוס שלה התעכב.‬
‫הוא כמעט ביטל את קיומי.‬
‫יש בזה משהו מיוחד – להיות פה פיזית.‬
‫לסגור את המחשב הנייד, אם תרצו,‬
‫ליצור קשר פנים אל פנים ולתקשר עם אנשים.‬
‫- חוטף מטוסים -‬
‫מה שהופך את זה למשפחה זה שיש…‬
‫כולם סובלים מאותה מחלה,‬
‫והיא חוסר היכולת לפענח את המקרה.‬
‫איתנו כאן‬ ‫ראש עיריית קופרוויל בכבודו ובעצמו,‬
‫האחראי על עיתון "מאונטיין ניוז".‬
‫הוא יצטרף למארגן הנאה של האירוע.‬
‫חבריי הטובים, ברוס סמית ואריק יוליס.‬
‫האם היה זה סתם בחור שרצה לעשות כסף,‬
‫להוסיף למשכורת, או שמא היה שם משהו אחר?‬
‫כשאתה בא הנה,‬ ‫אתה יכול לדבר עם אנשים שמכירים את המקרה,‬
‫אנשים שחיו באותה תקופה.‬
‫אני יודעת שכל השמות הגדולים פה,‬ ‫אז כשהם נכנסו…‬
‫ביל מיטשל יושב שם. הוא היה על המטוס,‬
‫ישב חמישה מטרים מדי-בי קופר לפני 50 שנה.‬
‫אם היו צריכים לסמוך עליי‬ ‫כעד ראייה לזהות את די-בי קופר,‬
‫הוא יכול היה להיות כאן.‬
‫מתקיימים דיונים על דברים מוזרים‬
‫שרק לאנשים שמתעניינים במקרה הזה אכפת מהם.‬
‫ברגע שנקבל את בדלי הסיגריות‬
‫נבחן אותם במיקרוסקופ-אלקטרונים.‬
‫זה מיקרוסקופ האלקטרונים‬ ‫הישן שלי משנת 1985,‬
‫שבבעלותי האישית.‬
‫לא לרבים במדינה‬ ‫יש מיקרוסקופ-אלקטרונים פרטי,‬
‫אז אני מניח שאני אחד החריגים.‬
‫אפשר להגיד שאנחנו משפחה של חנונים.‬ ‫-כן.‬
‫ב-50 השנים האחרונות,‬ ‫נכתבו למעלה מ-40 ספרים בנושא,‬
‫אבל המקרה נותר בלתי פתור.‬
‫רוברט ראקסטרו הוא‬ ‫אחד החשודים העיקריים מבחינתי.‬
‫החשודה המועדפת עליי? ברברה.‬
‫החשוד שלי הוא ויליאם ג'יי סמית,‬ ‫אבל גם אחרים יכלו לעשות זאת.‬
‫דוד שלי היה לין דויל קופר,‬
‫החשוד היחיד שמעולם‬ ‫לא נשלל על ידי האף-בי-איי.‬
‫יהרגו אותי אם אגיד‬ ‫שלוקי הוא החשוד המועדף עליי?‬
‫לא נעים לי להרוס, אבל די-בי קופר מת.‬
‫אם הוא בחיים, הוא בן 95.‬
‫הוא עישן הרבה סיגריות, אז הוא לא בחיים.‬
‫נרחיב על זה בימים הקרובים…‬
‫יש בתיק הזה יותר מכפי שאפשר לדמיין.‬
‫המערבולת של קופר אמיתית.‬
‫נתקלת בתיאוריית הקומיקס של דן קופר?‬
‫כן, בטח.‬ ‫-ספר לנו.‬
‫אני בהחלט מתעניין‬ ‫בתיאוריית הקומיקס של דן קופר.‬
‫- דן קופר -‬
‫דן קופר הוא גיבור קומיקס‬
‫שהיה טייס ניסוי צרפתי-קנדי‬ ‫בחיל האוויר המלכותי,‬
‫יצא להרפתקאות וביצע הרבה צניחות חופשיות.‬
‫כשרואים את העטיפות ומעלעלים בחוברות,‬
‫נראה כאילו די-בי קופר אימץ את הדמות‬
‫והפיח בה רוח חיים.‬
‫"הרפתקאותיו של דן קופר"‬ ‫נכתבו ואוירו על ידי אלבר ויינברג,‬
‫אומן בלגי שעבד אצל הרז'ה האגדי,‬ ‫היוצר של טינטין.‬
‫- טינטין, הצילו -‬
‫זה נכתב בצרפתית והיה פופולרי מאוד בבלגיה,‬ ‫צרפת וקנדה הצרפתית בשנות ה-60 וה-70.‬
‫במקומות דוברי אנגלית לא הכירו את זה.‬
‫בקומיקס היו כמה סיפורים שחפפו לחטיפה.‬
‫היה כרטיס טיסה על שם קופר,‬
‫- אייר קנדה -‬
‫היה מטוס בואינג 727,‬
‫היה סיפור על חטיפת מטוס מסיאטל,‬
‫והיו בגדים דומים.‬
‫עניבה שחורה, חליפה כהה ותיק מסמכים.‬
‫כשהחטיפה התרחשה, גם בקנדה הצרפתית‬
‫הייתה פרנויה אדירה וזעזוע.‬
‫חשוב יותר לשמור על חוק וסדר בחברה הזאת,‬
‫ואני חושב שזה נכון לכל מקום.‬
‫ובאווירה הזאת,‬
‫דן קופר היה גיבור.‬
‫דן קופר היה משלנו.‬
‫הוא היה קנדי.‬
‫ושנות ה-60 וה-70‬ ‫היו שעתה הגדולה של התעופה.‬
‫הדמות הזאת טסה במטוס הכי עדכני,‬
‫הציגה את כל סוגי המטוסים לקוראי הקומיקס,‬
‫וסיפקה לכל הילדים הקנדים קוראי הצרפתית‬
‫גיבור אידיאלי שהטיס מטוסים.‬
‫מי לא רוצה להטיס מטוסים כשהוא קטן?‬
‫כולנו רוצים להיות טייסי קרב.‬
‫זה לא התחיל עם טום קרוז‬ ‫בסרט "אהבה בשחקים".‬
‫אני מרגיש צורך…‬
‫- אהבה בשחקים, 1986 -‬
‫צורך במהירות.‬ ‫-צורך במהירות.‬
‫קראתי את זה בתור נער מתבגר.‬
‫הוקסמתי מהדמיון‬
‫שבסיפורי דן קופר.‬
‫יכולת לטוס איתו לתימן.‬
‫יכולת לחדור איתו לג'ונגל הקולומביאני.‬
‫יכולת לגלות איתו את קנדה.‬
‫זה היה יפהפה.‬
‫אלבר ויינברג פרסם 41 ספרים, וזה המון.‬
‫אחד הספרים עשוי לרמז על קשר אפשרי‬
‫בין הסיפורים שבספר לתעלומת החטיפה.‬
‫הינה זה.‬
‫אפשר לראות דמיון בין הטכניקות בספר‬
‫לאופן שבו די-בי קופר ברח מהמטוס.‬
‫פגשתי לראשונה את אלבר ויינברג‬ ‫בבסיס חיל האוויר שלנו.‬
‫אלבר תמיד הגיע לבסיסים קנדיים‬ ‫כדי לחקור חומר חדש.‬
‫הסיור הראשון שלו בקנדה היה ב-1966‬
‫בבסיס הכוחות הקנדיים פורטז' לה פררי.‬
‫חלקו לו כבוד גדול‬
‫כי הוא תרם הרבה לגיוס באמצעות ספריו.‬
‫אז בעיקרון,‬ ‫הייתה לו גישה בלתי מוגבלת בבסיס.‬
‫הוא צילם הרבה תמונות של המבנים,‬ ‫של המטוסים, של האנשים.‬
‫הוא היה אומר,‬ ‫"הבחור הזה נראה טייס קרב אמיתי".‬
‫והיה מצייר את זה ברומנים הגרפיים שלו.‬
‫כשהסתכלתי לראשונה על הקומיקס‬ ‫ועברתי על הרישומים,‬
‫התברר לי שיש קשר‬
‫בין הפעולות הנועזות‬
‫של הטייס הגיבור שקפץ ממטוסים‬
‫ואהב לעוף,‬
‫לשאיפה האפשרית של אדם הנוטר טינה,‬
‫ומבקש להשלים ולעשות דבר אחד כמו שצריך.‬
‫אחד הדברים שאלבר ויינברג אמר לי‬
‫היה שאחרי שהחטיפה התרחשה,‬ ‫לא שבועות אלא ימים ספורים,‬
‫המקורות שלו בחיל האוויר המלכותי הקנדי‬ ‫התקשרו אליו,‬
‫ואמרו לו, "הוא משלנו. הבחור הזה משלנו".‬
‫- צוות בגיבוי האף-בי-איי מוצא קשר קנדי‬ ‫לחוטף המטוס המפורסם משנות ה-70 -‬
‫אלבר ויינברג לא רצה‬ ‫שהגיבור שלו ייקשר לחוטף מטוסים.‬
‫אז בכל פעם שעיתונאים רצו לשאול אותו על זה,‬
‫הוא הדף אותם.‬
‫דן קופר הוא‬ ‫האביר על הסוס הלבן בקומיקס הזה.‬
‫האם האיש שחטף את המטוס‬ ‫מנסה לשדר לנו מסר?‬
‫או שמא לחוטף לא היה מושג שטייס קרב‬ ‫קנדי צרפתי מפורסם מחוברות קומיקס‬
‫משתמש באותו כינוי שהוא בחר לעצמו.‬
‫מי יודע?‬
‫אם הייתי בא ושודד רכבת‬ ‫תחת הכינוי "טוני הוק" ובורח על סקייטבורד‬
‫האם הייתם חושבים‬ ‫שבחרתי בכינוי הזה במקרה? אני לא.‬
‫כלומר, הקשר בעיניי ברור מדי.‬
‫חוץ מזה, זה נורא מלהיב,‬ ‫אז הייתי רוצה שתהיה לזה זווית קומיקס.‬
‫בשנות ה-50,‬ ‫חיל האוויר המלכותי הקנדי היה בשיאו.‬
‫אבל החל משנות ה-60 הם הלכו והצטמצמו.‬
‫הם ראו את תפקידם הולך ומתגמד.‬
‫ב-1965, חיל האוויר המלכותי הקנדי ‬ ‫החליט לפטר 500 טייסים,‬
‫טייסים מנוסים ביותר ואנשי צוות אוויר,‬
‫והמגמה נמשכה בתחילת שנות ה-70.‬
‫אנשים נאלצו לעזוב והתמרמרו על כך.‬
‫לא הייתה תוכנית מעבר באותם ימים‬
‫לאנשים שעוזבים את חיל האוויר.‬ ‫הם היו ברשות עצמם.‬
‫הטייס היה צריך להחליט‬ ‫מה יעשה בחייו החדשים.‬
‫אולי יהפוך לרובין הוד של חטיפות המטוסים,‬
‫יגנוב אלפי דולרים,‬ ‫וזו תהיה תוכנית הפרישה שלו.‬
‫הוא יכול היה להיות איש צוות קרקע‬ ‫או טכנאי בצבא.‬
‫במיוחד לאור מה שהתגלה על העניבה שלו.‬
‫אומרים שסיכת העניבה הישנה מחנות הכלבו‬ ‫ג'יי.סי. פני‬‫ ‬‫הייתה מוכתמת ראיות.‬
‫כשהמטוס נחת ברינו,‬
‫עניבת תפס שחורה וצרה‬
‫שמחוברת אליה סיכה מצדפת פנינים‬
‫נמצאה על סיפון המטוס.‬
‫עניבה צוברת את כל החלקיקים‬
‫מכל מקום שהיית בו.‬
‫אז הצלחנו להיכנס, לקחת דגימות מהעניבה‬
‫ולבחון את החלקיקים.‬
‫החלקיק הבולט ביותר היה חלקיק טיטניום.‬
‫זה לא היה טיטניום כמו שמוצאים בצבע לבן,‬ ‫כלומר לא טיטניום דו-חמצני שיש בו חמצן.‬
‫זו הייתה מתכת טיטניום טהורה,‬
‫שנראתה כמו קפיץ עלים מיקרוסקופי‬
‫בגודל של תאי דם.‬
‫מצאנו חלקיק טיטניום נוסף‬
‫שדחוסה אליו פיסה של פלדת אל-חלד.‬
‫שני חלקיקי החומר האלה‬ ‫היו נדירים מאוד ב-1971.‬
‫איפה לעזאזל הוא נתקל בטיטניום מסחרי טהור‬
‫וביסודות נדירים על העניבה שלו?‬
‫היו שתי תעשיות שהשתמשו בזה ב-1971.‬
‫האחת, המגזר האווירי, וכן התעשייה הכימית.‬
‫אז זה נתן מושג איפה די-בי קופר היה,‬
‫באילו חוגים האיש הזה הסתובב.‬
‫הדבר המעניין הנוסף בטיטניום‬
‫הוא שהיה זה טיטניום מסחרי טהור.‬
‫זה לא היה טיטניום מסגסוגת,‬
‫שאפשר היה לראות בעיקר במגזר האווירי.‬
‫אני חושב שזה רמז די חזק לכך‬ ‫שהוא הגיע מחברת בואינג,‬
‫כי היו כמה מחלקות מחקר ופיתוח בבואינג‬
‫שערכו ניסויים בטיטניום מסחרי טהור.‬
‫- האם די-בי קופר עבד בבואינג? -‬
‫הרבה השערות הועלו בנוגע לבואינג.‬
‫וישנה גם חברת קנדאייר במונטריאול.‬
‫הן התמחו בעבודה עם טיטניום,‬
‫וכללו טיטניום בשני מטוסי אימון,‬
‫סי-טי-133 סילבר סטאר,‬
‫ומטוס האימון סי-אי-114.‬
‫- סנואובירדס -‬
‫אז אפשר להסיק מכך‬
‫שאם יש צוות קרקע שעובד על מטוסים מסוג זה,‬
‫יהיה לו מגע ישיר עם הטיטניום.‬
‫יש סיכוי טוב שפגש את מר ויינברג בעצמו,‬
‫ואולי התאהב בקומיקס,‬
‫והחליט לאמץ את השם בהמשך‬
‫כשחטף את המטוס בארה"ב.‬
‫זו השערה מעניינת.‬
‫באותה תקופה,‬
‫איש לא דיבר יותר מדי על ערפול מכוון,‬
‫על הונאה ועל אשליה.‬
‫האף-בי-איי מציג פה‬
‫את חלקיקי הטיטניום מהעניבה שלו,‬
‫כשבטח זאת אפילו לא העניבה שלו.‬ ‫אנחנו לא יודעים.‬
‫הוא בטח בכלל לא ענב עניבה.‬
‫אולי בדיוק לזה די-בי קופר התכוון.‬
‫אז עדיין רב הנסתר על הגלוי בסיפור הזה.‬
‫בתחילת החקירה של מקרה די-בי קופר‬
‫האף-בי-איי פנה לחיל האוויר המלכותי הקנדי ‬
‫כדי לראות אם הם יכולים לחקור‬
‫את הבסיסים הקנדיים.‬
‫אבל בזמן המלחמה הקרה,‬
‫איש לא רצה בזה.‬
‫החל משנת 1959 בערך עד שנות ה-70,‬
‫היחסים בין קנדה לארה"ב היו עכורים.‬
‫לחיות לידכם זה במובנים מסוימים‬
‫כמו לישון עם פיל.‬
‫לא משנה כמה תהיה החיה‬ ‫ידידותית או טובת מזג,‬
‫תמיד תושפע מכל נחירה ועווית שלה.‬
‫התחלנו בתהליך של התנתקות‬
‫מהמבנה ההגנתי הצפון אמריקני,‬
‫שרבים מהקנדים חשו‬ ‫שהוא נשלט על ידי האמריקאים,‬
‫ורצינו להחזיר לעצמנו את עצמאותנו.‬
‫אז אם ב-1971‬
‫האף-בי-איי היו שואלים את הכוחות הקנדיים,‬
‫"האם נוכל לבדוק כמה אנשים‬ ‫שעלולים היו לבצע את החטיפה הזאת?"‬
‫סביר מאוד להניח שהקנדים היו אומרים, "לא,‬
‫אנחנו מסרבים לאפשר לכם‬ ‫לחקור על אדמת קנדה‬
‫או אפילו לקבל גישה לרשומות הצבא הקנדי".‬
‫מתקבל על הדעת ששתי הממשלות לא שיתפו פעולה‬
‫במקרה של דן קופר.‬
‫יש הרבה רמזים עבים שמובילים לקנדה‬ ‫ומעולם לא נבחנו כהלכה.‬
‫בליל החטיפה,‬ ‫די-בי קופר ביקש "מטבע אמריקאי".‬
‫אם אתה אמריקאי, למה שתבקש מטבע אמריקאי?‬
‫דן קופר יכול היה השתמש בביטוי הזה,‬
‫"מטבע אמריקאי סחיר",‬
‫כי אנגלית לא הייתה שפת האם שלו,‬
‫ואלה היו המילים הראשוניות שעלו בראשו‬
‫ברגע של מתח, רגע של חיפזון.‬
‫חשבתי הבוקר שמעולם לא שמעתי את הביטוי הזה.‬
‫זה לא ביטוי צרפתי,‬
‫זו אנגלית משובשת.‬
‫אם הוא לא אמריקאי,‬
‫הוא רוצה להיות בטוח שיוכל להחליף את הכסף.‬
‫כך אני חושב. אבל זו דעתי בלבד.‬
‫אז זו דעתי בלבד. אתה מבצע שוד,‬
‫אתה צרפתי קנדי, אתה ממהר,‬
‫ורוצה לוודא שנותנים לך‬ ‫דולרים אמריקאיים, שהם שטרות קטנים.‬
‫אני הייתי אומר את זה.‬ ‫"אני רוצה מטבע אמריקאי סחיר".‬
‫אני לא בטוח במאת האחוזים לגבי "סחיר",‬
‫כי קופר מציג את הדרישות שלו‬ ‫בפני צוות המטוס,‬
‫שמעביר אותן בתורו לצוות פיקוח הטיסה.‬
‫אז אני לא בטוח במאה אחוז‬
‫אם קופר אכן אמר "סחיר",‬
‫או שבזמן שהמסר התגלגל,‬ ‫התווספה לו המילה "סחיר".‬
‫אבל ייתכן מאוד שהוא היה קנדי.‬
‫אני לא רואה הרבה ראיות‬ ‫שתומכות בתיאוריות האחרות על קופר.‬
‫לכולנו יש דעות שונות לגבי זה,‬
‫אבל רק לנו יש ראיות,‬
‫והן ממשיכות להצטבר.‬
‫- בניין האף-בי-איי ע"ש הובר -‬
‫אחרי התביעה על בסיס חוק חופש המידע,‬
‫האף-בי-איי איתר‬ ‫80,000 עמודי תיעוד על המקרה,‬
‫מתוכם סיפקו לנו 500 עמודים בחודש.‬
‫אז אנחנו מדברים על תהליך שיימשך 12 שנה.‬
‫אז הגשתי בקשה לבית המשפט‬
‫לזרז את משלוח התיקים של בוב ראקסטרו,‬
‫כי רצינו את התיקים שלו תחילה.‬
‫ראקסטרו התנגד לכך.‬
‫הוא הגיש את הקשקוש הזה, עמוד אחרי עמוד,‬
‫של "אני לא די-בי קופר,‬ ‫ואני לא רוצה שהתיקים שלי ישוחררו".‬
‫- החלת חוק חופש המידע‬ ‫תהיה מדרון חלקלק מאוד -‬
‫הוא גם הוסיף את האיור הזה‬ ‫כדי להמחיש שהכול זיבולי מוח.‬
‫- מצורף לשם הבהרה חזותית של פעולת התובע -‬
‫כמובן שזה הזיק לנו.‬
‫בית המשפט פסק נגדנו בשלב הזה.‬
‫- בית המשפט דוחה‬ ‫את בקשתו של קולבר לחשיפת התיקים -‬
‫אני בנזונה עקשן.‬
‫לא התכוונתי להניח לזה לעצור בעדנו.‬
‫החלטנו לבלוע את הצפרדע הזאת.‬
‫אבל זו הייתה תקופה קשה מאוד.‬
‫היה דבר אחד שלעולם לא אשכח.‬
‫תמיד נהגתי לקום מוקדם.‬
‫אני ישן חמש שעות ביום, זה הכול.‬
‫אבל בזמן שעבדתי על המקרה של קופר,‬
‫חשבתי שאוכל לישון עוד פחות,‬ ‫אולי להגיע לארבע שעות שינה.‬
‫יום אחד ישבתי מול המחשב,‬
‫ושכחתי איך ללחוץ על המקשים.‬
‫קראתי לאשתי ואמרתי,‬ ‫"מותק, אני לא יודע איך משתמשים בזה".‬
‫היא אחזה בידי והושיבה אותי מול טלוויזיה.‬
‫ישבתי מול הטלוויזיה והמוח שלי חזר לתפקד.‬
‫זה נמשך בערך שש שעות. זה היה קצת מפחיד.‬
‫אבל הבנתי שהגעתי‬ ‫לקצה גבול היכולת שלי באותו רגע.‬
‫אם כי לא התכוונו לוותר.‬
‫- סאן דייגו, קליפורניה, 2019 -‬
‫אדם שטען שהוא אחד הפושעים הנמלטים הידועים‬ ‫ביותר לשמצה מהמאה הקודמת, ואחר כך חזר בו,‬
‫הלך לעולמו.‬
‫שמו רוברט ראקסטרו,‬ ‫ועד היום אנחנו לא יודעים‬
‫אם הוא היה החוטף הידוע בשם די-בי-קופר. ‬
‫כשהוא מת, אמרתי לעיתונאים, כשהם התקשרו‬
‫"אני מכבד, כאיש משפחה,‬ ‫את מה שהוא עשה למען ילדיו".‬
‫אבל אמרתי שאני עדיין חושב‬ ‫שהוא עבר על החוק.‬
‫בעיניי, מה שמרתק כל כך הוא‬ ‫שהייתה תקופה, בשנות ה-70,‬
‫שבה הוא לא היה אזרח שומר חוק‬ ‫אלא סוג של נוכל.‬
‫הוא באמת נכנס לכלא בגלל הונאות צ'קים,‬
‫גנבת מטוסים והחזקת חומרי נפץ.‬
‫- כתיבת צ'קים ללא כיסוי -‬
‫אבל השתחרר מהכלא‬ ‫ומאז ניהל חיים נורמליים לחלוטין.‬
‫הוא התאפס על עצמו, ואיש לא יכול היה לדעת‬
‫אלמלא היו מפשפשים בעברו.‬
‫הוא ניסה לחיות את חייו כבחור רגיל,‬
‫במרינה, בתור מתקן סירות.‬
‫הייתה לו אישיות מורכבת.‬
‫היו בו רבדים כאדם.‬
‫הוא מעניין.‬ ‫הוא היה אדם מאוד מעניין.‬
‫הוא עדיין מעניין מאוד, גם אחרי מותו.‬
‫זה היה מדהים,‬
‫העקביות של כל מה שמישהו אי פעם אמר עליו.‬
‫שמתי לב שבכל פעם שבוב היה יוצא העירה,‬
‫הוא היה לוקח איתו את תיק המסמכים הכהה שלו.‬
‫יום אחד ראיתי שוב את תיק המסמכים הזה‬
‫- לינדה קנקל,‬ ‫אשתו לשעבר של ראקסטרו -‬
‫והוא לא היה נעול. אז פתחתי אותו בעדינות,‬
‫והייתה מונחת שם פאה נוכרית.‬
‫- הולכים על שיער! -‬
‫פאה נוכרית ושפם.‬
‫לבוב היה שפם כל הזמן.‬
‫אבל לפעמים הוא היה חוזר מגולח, ללא שפם.‬
‫הוא חבש פאה כשהוא רצה…‬
‫להיות מחופש למישהו אחר. אני לא יודעת.‬
‫בוב היה חבר במועדון הפלייבוי בלוס אנג'לס.‬
‫הוא אמר, "בואו, אקח אתכם למועדון".‬
‫נכנסנו מאחורי לימוזינה במכונית שכורה קטנה.‬
‫בטח היו שם מאה אנשים בתור.‬
‫אנחנו עולים ועומד שם השוער.‬
‫הוא אומר, "מכאן, מר ראקסטרו".‬
‫ומחכות לנו שפנפנות.‬
‫מה שהוא עשה,‬
‫הוא התקשר למועדון,‬
‫אמר להם שהטייס האישי של המושל רייגן מגיע,‬
‫ושמו בוב ראקסטרו,‬ ‫ו"נא להתייחס אליו בכל הכבוד הראוי".‬
‫וכך הם עשו.‬
‫קיבלנו שולחן טוב קרוב לבמה,‬
‫מנחה הערב הציג אותו,‬
‫הוא קם ונופף לקהל,‬ ‫עונד את הכנפיים שלו על הז'קט,‬
‫כנפי הטיס.‬
‫וזו הייתה הפעם הראשונה שבה ראיתי‬ ‫ איך בוב יודע לתמרן אנשים.‬
‫- איש חיל האוויר מסנטה קרוז‬ ‫זוכה בצלב התעופה המצוינת -‬
‫ראקסטרו היה בחור מבריק.‬
‫הוא היה אדם מוכשר ביותר.‬
‫עם זאת, אני חושב שהוא היה אדם קר רוח.‬
‫אני לא מאמין שהייתה בו הרבה אמפתיה.‬
‫הצטערתי, כמובן, כשהוא מת,‬
‫אבל קיבלנו גישה‬ ‫לכל תיקי האף-בי-איי על ראקסטרו.‬
‫- לגשת בזהירות כי החשוד מיומן‬ ‫בקראטה ובשימוש בנשק -‬
‫אם אתם לא מאמינים שזה היה ראקסטרו, בסדר.‬ ‫"הינה המסמכים המקוריים".‬
‫"תודה רבה". "על לא דבר".‬
‫- ייתכן שראקסטרו הוא די-בי קופר -‬
‫אני באמת מאמין‬ ‫שרוברט ראקסטרו היה די-בי קופר.‬
‫יש גורמים קריטיים שלדעתי מצביעים על כך‬
‫- ג'ו רוסונלו‬ ‫תובע לשעבר, קליפורניה -‬
‫שראקסטרו היה קופר.‬
‫רוברט ראקסטרו הוא האיש. נכון, הוא מת.‬
‫דברים מסוימים לעולם לא נדע,‬
‫אבל יש כאן סגירת מעגל.‬
‫- די-בי קופר? החשוד מת, אבל האגדה חיה -‬
‫- דורווין שרודר, סוכן אף-בי-איי לשעבר -‬
‫מעולם לא אמרתי את זה, אבל אעשה זאת בשבילך.‬
‫אני סבור, כתוצאה מהחקירה‬ ‫של צוות התיק הפתוח,‬
‫שרוברט ראקסטרו הוא די-בי קופר‬
‫או היה די-בי קופר‬‫.‬
‫האם האף-בי-איי מסכימים איתך?‬
‫אני לא יודע.‬
‫היו הרבה סוכנים באף-בי-איי,‬ ‫חלקם בדרגים גבוהים מאוד,‬
‫שמסכימים איתי.‬
‫ויש אחרים שלא.‬
‫אני לא בטוח לגמרי‬
‫אבל זו ההשערה הכי טובה שהעלו עד כה,‬
‫ועושה רושם שהיא נכונה.‬
‫יש, ללא ספק,‬
‫אנשים בקרב משפחת החוקרים‬ ‫של מקרה די-בי קופר‬
‫שלא יכולנו לעשות דבר‬
‫כדי לשכנע אותם שהתיאוריה שלהם שגויה.‬
‫אבל זה מזיק לאמת.‬
‫זה מעולם לא הניע אותנו‬ ‫כחלק מצוות התיק הפתוח.‬
‫הייתי פורש בשמחה ואומר,‬
‫"כן, ניסינו, טעינו. אבל בכל זאת תרמנו,‬ ‫כי שללנו את ראקסטרו כחשוד,‬
‫תתמקדו באחרים".‬
‫אבל לא הגענו לשלב הזה.‬
‫מעולם לא הייתה לנו ראיה שאמרה,‬ ‫"אתם יודעים מה? טעינו, זה לא ראקסטרו".‬
‫זה תמיד היה, "הינה עוד ראיה‬ ‫שמצביעה על כך שאולי זה הוא".‬
‫לכל אורך הדרך, זה מה שמצאנו.‬
‫קולבר, במובן מסוים, הוא מאותם אנשים‬
‫שעשו עבודה מצוינת באיסוף מידע‬
‫ותרמו מידע לתיק החקירה של די-בי קופר.‬
‫- האתר של טום קולבר -‬
‫אבל מהסתכלות בתיקים,‬
‫לא נראה לי שרוברט ראקסטרו היה די-בי קופר‬
‫- היא ראתה את ראקסטרו על בסיס יומי… -‬
‫הוא נחקר על ידי האף-בי-איי ונפסל כחשוד.‬
‫ואני חושב שכל מי שמתמקד‬ ‫ברוברט ראקסטרו בתור די-בי קופר‬
‫מוטב יעשה אם ינטוש את הרעיון‬
‫ויתחיל לבחון אנשים אחרים.‬
‫- ראקסטרו לא חשוד מוצלח -‬
‫טום אוהב סיפור טוב,‬
‫ולדעתי ראקסטרו הוא הסיפור הטוב שלו.‬
‫קל יותר למכור את זה אם הוא די-בי קופר.‬ ‫זה השם שאנשים מכירים.‬
‫זה מה שכתוב בכותרת.‬
‫ואז אתה מספר את הסיפור הנהדר‬ ‫של הנוכל הזה, נכון?‬
‫אני חושבת שטום באמת חושב‬ ‫שהוא יכול להיות די-בי קופר.‬
‫מה את חושבת?‬
‫אני חושבת שטום עשה עבודה נהדרת,‬
‫אבל לא אסכן את המוניטין שלי‬
‫ואומר שראקסטרו הוא די-בי קופר.‬
‫אני מצדיע לטום.‬
‫אני באמת מצדיע לטום.‬
‫כי הוא הוציא על זה הרבה כסף מכיסו.‬
‫על המאמצים והעבודה שטום השקיע‬ ‫כדי להגיע עד הלום, כל הכבוד לו.‬
‫אני פשוט מרגיש שיש פה מלחמה בטחנות רוח.‬
‫כמה כסף הוצאת על זה?‬
‫בואי נגיד שזה קרוב לסכום הפרס.‬
‫סכום הכסף שקופר לקח היה 200,000 דולר.‬
‫אפשר לומר שהוצאנו‬ ‫בערך סכום כזה על החקירה הזאת.‬
‫ולמען האמת, לא תכננו את זה.‬
‫החקירות שלנו נמשכות בדרך כלל‬ ‫שנה עד שנתיים.‬
‫החקירה הזאת התפרסה לשבע שנים,‬ ‫ואז לעשר שנים,‬
‫בגלל האף-בי-איי.‬
‫הם לא שיתפו פעולה איתנו.‬
‫טום הימר פה בגדול.‬
‫הוא מונע מסיבות אישיות משלו,‬
‫ומכמיהה לצדק.‬
‫אבל יש בזה סכנה גדולה.‬
‫אתה עלול ליפול בפח‬ ‫ולחפש הוכחה שתחזק השערה מסוימת,‬
‫במקום לחשוף את העובדות של סיפור.‬
‫כך ששיקול הדעת שלך עלול להשתבש.‬
‫ג'ים פורבס היה חבר טוב.‬
‫ג'ים היה אחד החונכים שלי,‬
‫אבל ג'ים קיבל החלטה,‬ ‫בסוף השידור בערוץ ההיסטוריה,‬
‫לעבור לצד השני.‬
‫לדעתי, ככל הנראה הוא לא די-בי קופר.‬
‫אתה באמת לא חושב שזה הוא?‬ ‫-לא.‬
‫כשהוא שינה את דעתו, הצוות היה בהלם.‬
‫ולמרבה הצער, לא דיברנו מאז.‬
‫זה קשה מאוד כשההימור גבוה כל כך.‬
‫מערכות יחסים, כסף, חיים.‬
‫אז תיק החקירה הופך לג'ונגל.‬ ‫אתה מנסה להוכיח שזה החשוד שלך‬
‫ולפענח את התיק,‬ ‫אבל גם להגן על עצמך מפני חיצי לעג.‬
‫כל הדברים האלה קורים בקופרלנד.‬
‫אם זה אכן בוב ראקסטרו,‬
‫אז וואו, הוא אמור לעמוד על פסגת ההר ולצרוח‬
‫עד סוף חייו,‬
‫"אני צדקתי. כולכם פקפקתם בצדקתי".‬
‫המשכתי הלאה מהתיק של די-בי קופר.‬
‫עכשיו אני עובד על רוצח הזודיאק.‬
‫- צוות "תיק פתוח"‬ ‫טוען שזיהה את רוצח הזודיאק -‬
‫מצאנו גם‬
‫את מה שאנחנו מאמינים שהן עקבותיו‬ ‫של הרוצח ומיקום גופתו של ג'ימי הופה.‬
‫- מפצחי התיקים -‬
‫כל הממצאים האלה הם שלנו,‬ ‫ושוב, זה בזכות הצוות.‬
‫חמש-עשרה דקות התהילה שלי נמשכו 50 שנה.‬
‫אני חושב שרוב האנשים סבורים‬
‫- ביל מיטשל, נוסע בטיסת נורת'ווסט 305 -‬
‫שהם מסוגלים לפענח את זה.‬
‫הם באמת חושבים שהם יכולים לגלוש באינטרנט‬
‫ולחפש בגוגל משהו שיפתור את התעלומה.‬
‫היו כל כך הרבה שחזורים היסטוריים‬
‫ודברים בסגנון הזה.‬
‫ראית את עצמך מיוצג בסרטים התיעודיים האלה?‬
‫מי היית רוצה שיגלם אותך?‬
‫לך על ג'ורג' קלוני.‬ ‫-כן…‬
‫נראה לי שאתן לאשתי לענות על זה.‬
‫זה די משעשע.‬
‫אני זוכה לפגוש אנשים.‬
‫ממש מרתק לפגוש אותך.‬
‫אבל ה"קופריסטים",‬
‫רוצים לספר לי את התיאוריה שלהם,‬
‫אפילו עכשיו, וזה מטורף.‬
‫אני מקבל תמונות באימייל.‬ ‫"אתה מזהה את הבחור הזה?"‬
‫וזה בעלה של אחותו‬ ‫של הדוד של הבן-דוד שלו,‬
‫על ערש דווי, אומר שהוא היה די-בי קופר.‬
‫ככל שהזמן עובר, זה נהיה קשה יותר.‬
‫הזיכרון של כל העדים מתעמעם.‬
‫אנשים פשוט שוכחים.‬
‫כל ראיה שהייתה קיימת בזירת הפשע כבר איננה.‬
‫אפילו הגדה של נהר קולומביה‬ ‫השתנתה באופן קיצוני.‬
‫אי אפשר בכלל לחזור לשם‬
‫ולזהות איפה היית, איפה חפרת.‬
‫הכסף היה איתו כשיצא מהמטוס.‬
‫אם הוא נחת בנהר,‬ ‫אולי הוא הצליח להימלט ואולי לא.‬
‫ככל שהזמן עובר, כך זה נהיה קשה יותר.‬
‫כשהאף-בי-איי הודיעו שהתיק נסגר, לא האמנתי.‬
‫לא נראה לי שהם יכולים לסגור‬ ‫כך סתם תיק לא מפוענח.‬
‫הם פשוט לא רוצים לעסוק בו יותר.‬
‫כל יום מתקשרים אליהם, זה מכביד על הסוכנים,‬ ‫אנשי יחסי הציבור נאלצים לצאת בהצהרות,‬
‫אבל אני לא מאמין שהתיק באמת סגור.‬
‫כתב האישום עדיין פתוח,‬ ‫ומישהו מסתובב חופשי.‬
‫מעניין בעיניי שדי-בי קופר‬
‫נשאר כל כך פופולרי‬
‫בכל כך הרבה תחומי תרבות.‬
‫אני חושבת שבעיקר‬
‫זה כי הוא דמות של אנטי-גיבור,‬ ‫פורע חוק ואינדיבידואליסט.‬
‫יש חוט מקשר בין הקאובויז‬ ‫והרומנים מסוף המאה ה-19‬
‫למישהו כמו דון דרייפר מ"מד-מן",‬
‫ולמישהו כמו וולטר וייט מ"שובר שורות".‬
‫זוהי דמות גברית‬ ‫מאוד מסוימת מבחינת מגדר וגזע‬
‫- מבצע די-בי קופר -‬
‫- חוטף מטוסים -‬
‫- די-בי קופר חי או מת? -‬
‫קופר הוא מקרה ייחודי.‬
‫הוא בהחלט מדבר‬ ‫אל כמיהה מסוימת בנפש האמריקאית.‬
‫הרומנטיקה סביב חטיפת מטוס,‬
‫בחור שחוגר מצנח וקופץ אל האפלה.‬
‫אני מקווה שלעולם לא ימצאו אותו.‬
‫שואלים אותי כל הזמן, "מי זה די-בי קופר,‬ ‫אם חקרת עליו כל כך הרבה?"‬
‫אין לי מושג.‬
‫כשהתחלתי את הפודקאסט, חשבתי,‬ ‫"זה חייב להיות אחד החשודים האלה".‬
‫אבל עכשיו, אחרי שקראתי 30 ספרים‬ ‫ושוחחתי עם 45 אנשים שונים על המקרה,‬
‫נדמה שאני יודע עכשיו‬ ‫פחות ממה שידעתי בהתחלה.‬
‫ככל שהזמן עבר,‬
‫התעלומה הפכה גדולה יותר ויותר.‬
‫מה שאני לא מבינה זה‬ ‫למה הוא לא הניף דגל איפשהו‬
‫או השאיר פתק שאומר "אני די-בי קופר".‬
‫כמה אנשים אומנם עשו את זה,‬
‫- אני בפורטלנד… די-בי קופר -‬
‫אבל הם לא די-בי קופר.‬
‫לקופר האמיתי היה את שארית חייו כדי להחליט‬ ‫"כיצד אחשוף את עצמי‬
‫בתור הגאון, שרק אני יודע שאני עכשיו?"‬
‫כיום אנחנו חיים בתרבות שיודעים בה הכול.‬
‫אי אפשר לנהל ויכוח‬ ‫כי האמת מתגלה תוך שתי שניות.‬
‫תיק קופר קורא תיגר על כך.‬
‫הוא מאלץ אותנו להמשיך לחפש‬ ‫דבר מה שאולי לעולם לא נדע.‬
‫ואת העובדה שאי אפשר לדעת,‬ ‫בסתר ליבנו אנחנו אוהבים.‬
‫כל עוד קופר ימשיך לברוח,‬
‫כך נוכל להמשיך לחיות דרכו.‬
‫והאגדה חיה וקיימת.‬